ابعليك اول قصيدة ابحتفك تعود
الما بيها صور لنكتبت ابروح
ابسذاجتها ابسبكها الباقي معيوب
ابكثر ما بيها ركة تريدله اتروح
انتهى دور الجمال ابهاي العيون
والف يوسف اجا وماعبره ويروح
مشا وياك الوصف هسه اني مجبور
اكتب والقصيدة اتنكط اجروح
قمم هيبتنا جانت.. واليكرهون
اجعوب اجدامنا يشوفهن اسطوح
لكن من رحت خليتني ابحال
من اوكف تكول انسان مذبوح
مو ثلثين العمر ضيعت وياك
وشلي اباقي العمر من راح اضيعك
ما ودعتك اني بيوم المشيت
رفعت ايدي ابتعب كل همي ارجعك